title: A Tanács 263/2014/EU végrehajtási rendelete ( 2014. március 14. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról

text:
               15.3.2014

               HU

               Az Európai Unió Hivatalos Lapja

               L 76/11

      A TANÁCS 263/2014/EU VÉGREHAJTÁSI RENDELETE

   (2014. március 14.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (4) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikke (4) bekezdésére,
   mivel:

               (1)

               A Tanács 2011. augusztus 1-jén elfogadta a 753/2011/EU rendeletet.

               (2)

               Az ENSZ Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2013. december 31-én az afganisztáni helyzetre tekintettel módosította a korlátozó intézkedések hatálya alá tartozó személyek, csoportok, vállalkozások és szervezetek jegyzékét.

               (3)

               Ezért a 753/2011/EU rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   A 753/2011/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 14-én.

            a Tanács részéről

            az elnök

         M. CHRISOCHOIDIS

      (1)  HL L 199., 2011.8.2., 1. o.

      MELLÉKLET
      I.   A 2011/486/KKBP határozat mellékletében foglalt jegyzéknek az alábbi személyekre vonatkozó bejegyzései helyébe a következő bejegyzések lépnek:

      A.   A Talibánnal összeköttetésben álló személyek

                  1.

                     Abdul Kabir Mohammad Jan (más néven: A. Kabir)

                     Titulusa: maulaví. A jegyzékbe vétel oka: a) második helyettes, gazdasági ügyek, a tálib rezsim minisztertanácsa; b) Nangarhár tartomány kormányzója a tálib rezsim alatt; c) a Keleti Zóna parancsnoka a tálib rezsim ideje alatt. Születési ideje: 1963 körül. Születési helye: Pul-e-Khumri vagy Baghlan Jadid körzet, Baghlán tartomány, Afganisztán. Állampolgársága: afgán. Egyéb információ: a) a kelet-afganisztáni terrorcselekmények aktív résztvevője; b) kábítószer-kereskedőktől gyűjt be pénzt; c) feltételezett tartózkodási helye az afganisztáni–pakisztáni határvidék; d) a talibán legfelsőbb tanács tagja 2009-es állás szerint; e) családja eredeti származási helye: Neka körzet, Paktia tartomány, Afganisztán; f) az afgán parlamenti képviselők elleni, Baglánban 2007 novemberében elkövetett támadás felelőse; g) földtulajdonos Baglán tartomány középső részén; h) a zadrán törzs tagja. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Ahogyan azt Mohammed Omar 2006 októberében kijelentette, Abdul Kabir Mohammad Jan a magas rangú tálib vezetőségi tanács tagja volt, 2007 októberében pedig kinevezték a keleti zóna katonai parancsnokává.

                  2.

                     Mohammad Moslim Haqqani Muhammadi Gul (más néven: Moslim Haqqani).

                     Titulusa: maulaví. A jegyzékbe vétel oka: a) a tálib rezsim alatt a Hadzs és a vallási ügyek miniszterhelyettese; b) a tálib rezsim felsőoktatási miniszterhelyettese. Születési ideje: 1965. Születési helye: Gawargan falu, Pul-e-Khumri körzet, Baglán tartomány, Afganisztán. Állampolgársága: afgán. Nemzeti személyazonosító száma: 1136 (afgán nemzeti személyazonosító igazolvány (tazkira)). Egyéb információ: a) Baglán tartományból származó pastun; b) feltételezett tartózkodási helye az afganisztáni–pakisztáni határvidék; c) folyékonyan beszéli az angol, az urdu és az arab nyelvet. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Mohammad Moslim Haqqani a tálib rezsim felsőoktatási miniszterhelyettesi tisztségét is betöltötte. Ez az ok 2007. július 18-án került be a jegyzékbe.

                  3.

                  Abdul Raqib Takhari

                     Titulusa: maulaví. A jegyzékbe vétel oka: hazatelepítési miniszter a tálib rezsim alatt. Születési ideje: 1968 és 1973 között. Születési helye: Zardalu Darra falu, Kalafgán körzet, Takhár tartomány, Afganisztán. Állampolgársága: afgán. Egyéb információ: a) a 2009 decemberi állás szerint a legfelsőbb tálib tanácsnak a Takhár és Badakhsán tartományokért felelős tagja; b) feltételezett tartózkodási helye az afganisztáni–pakisztáni határvidék; c) a tádzsik etnikai csoport tagja. Az ENSZ általi jegyzékbe vétel dátuma:2001.1.25.

                  4.

                     Nazir Mohammad Abdul Basir (más néven: Nazar Mohammad)

                     Titulusa: a) maulaví; b) Sar Muallim. A jegyzékbe vétel oka: a) Kunduz város polgármestere; b) Kunduz tartomány (Afganisztán) megbízott kormányzója a tálib rezsim alatt. Születési ideje: 1954. Születési helye: Malaghi falu, Kunduz körzet, Kunduz tartomány, Afganisztán. Állampolgársága: afgán. Egyéb információ: a) a tálib rezsim bukása utána megbékélt és az új kormány keretében körzeti szinten, Kunduz tartományban hivatalt vállalt; b) megerősítést nyert, hogy a tálibok 2008. november 9-én meggyilkolták. Az ENSZ általi jegyzékbe vétel időpontja:2001.2.23.

                  5.

                     Zia-ur-Rahman Madani (más néven: a) Ziaurrahman Madani; b) Zaia u Rahman Madani; c) Madani Saheb; d) Diya’ al-Rahman Madani)

                     Titulusa: maulaví. A jegyzékbe vétel oka: Logar tartomány (Afganisztán) kormányzója a tálib rezsim alatt. Születési ideje: 1960 körül. Születési helye: a) Paliran falu, Namakab körzet, Takhár tartomány, Afganisztán; b) Taluqan város, Takhár tartomány, Afganisztán. Állampolgársága: afgán. Egyéb információ: a) kábítószer-kereskedelemmel foglalkozik; b) 2007 májusától a tálib mozgalom katonai ügyekért felelős tagja az afganisztáni Takhar tartományban; c) 2003-tól az Öböl-államokban segítette a tálib rezsim javára folytatott pénzgyűjtő tevékenységeket; d) tálib tisztviselők és a rezsim támogatói közötti találkozókat is szervezett, továbbá több mint egy tucat személyt juttatott el az afganisztáni Kabulba, hogy ott öngyilkos merényletet kövessenek el; e) feltételezett tartózkodási helye az Öböl-menti térség. Az ENSZ általi jegyzékbe vétel időpontja:2001.2.23.

                  6.

                     Shamsuddin (más néven: Pahlawan Shamsuddin)

                     Titulusa: a) maulaví; b) qari. A jegyzékbe vétel oka: Vardak (Maidan) tartomány (Afganisztán) kormányzója a tálib rezsim alatt. Születési ideje: 1968 körül. Születési helye: Keshim körzet, Badakhsán tartomány, Afganisztán. Állampolgársága: afgán. Egyéb információ: feltételezett tartózkodási helye az afganisztáni–pakisztáni/iráni határvidék. Az ENSZ általi jegyzékbe vétel időpontja:2001.2.23.

                  7.

                     Abdul Ghafar Qurishi Abdul Ghani (más néven: Abdul Ghaffar Qureshi)

                     Titulusa: maulaví. A jegyzékbe vétel oka: hazatelepítéssel foglalkozó attasé, tálib nagykövetség, Iszlámábád, Pakisztán. Születési ideje: a) 1970; b) 1967. Születési helye: Turshut falu, Wursaj körzet, Takhár tartomány, Afganisztán. Állampolgársága: afgán. Útlevélszáma: D 000933 (1998. szept. 13-án Kabulban kiállított afgán útlevél). Nemzeti személyazonosító száma: 55130 (afgán nemzeti személyazonosító igazolvány (tazkira)). Cím: Khair Khana negyed 3. sz., Kabul, Afganisztán Egyéb információ: a) kábítószer-kereskedelemmel foglalkozik; b) a tádzsik etnikai csoport tagja. Az ENSZ általi jegyzékbe vétel időpontja:2001.1.25.

                  8.

                     Abdul Manan Nyazi (más néven: a) Abdul Manan Nayazi; b) Abdul Manan Niazi; c) Baryaly; d) Baryalai)

                     Titulusa: molla. A jegyzékbe vétel oka: a) Kabul tartomány kormányzója a tálib rezsim alatt; b) Balh tartomány kormányzója a tálib rezsim alatt. Születési ideje: 1968 körül. Születési helye: a) Pashtoon Zarghoon körzet, Herát tartomány, Afganisztán; b) Sardar falu, Kohsan körzet, Herát tartomány, Afganisztán. Állampolgársága: afgán. Egyéb információ: a) 2009 közepén a tálib mozgalom Herát, Farah és Nímróz tartományért felelős tagja; b) a legfelsőbb tálib tanács és a quetta súra tagja; c) feltételezett tartózkodási helye az afganisztáni–pakisztáni határvidék; d) az achekzai törzs tagja; e) részt vesz öngyilkos merénylők Afganisztánba szállításában. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Abdul Manan Nyazi a tálibok szóvivője is volt, majd a tálib rezsim alatt Mazár-i Saríf és Kabul tartományok tartományi kormányzója.
                  2009 közepétől magas rangú tálib parancsnok volt Nyugat-Afganisztánban, és Farah, Herát és Nímróz tartományokban tevékenykedett.
                  Abdul Manan Nyazi egy regionális tálib tanács tagja volt, 2010 májusában pedig kinevezték Herát tartomány tálib kormányzójává.
                  Abdul Manan Nyazi tálib parancsnok, aki részt vesz öngyilkos merénylők Afganisztánba szállításában.

                  9.

                  Said Ahmed Shahidkhel

                     Titulusa: maulaví. A jegyzékbe vétel oka: oktatásügyi miniszterhelyettes a tálib rezsim alatt. Születési ideje: 1975 körül. Születési helye: Spandeh (Espandi 'Olya) falu, Andár körzet, Ghazní tartomány, Afganisztán. Állampolgársága: afgán. Egyéb információ: a) 2003 júliusában Kabulban (Afganisztán) őrizetbe vették; b) 2007-ben szabadult az őrizetből; c) feltételezett tartózkodási helye az afganisztáni–pakisztáni határvidék; d) 2013 közepe óta a tálib vezetőségi tanács tagja; e) az andár törzs tagja. Az ENSZ általi jegyzékbe vétel időpontja:2001.2.23.

                  10.

                     Arefullah Aref Ghazi Mohammad (más néven: Arefullah Aref)

                     Titulusa: maulaví. A jegyzékbe vétel oka: a) a tálib rezsim pénzügyminiszter-helyettese; b) a tálib rezsim alatt Ghazní tartomány kormányzója; c) a tálib rezsim alatt Paktia tartomány kormányzója. Születési ideje: 1958 körül. Születési helye: Lawang (Lawand) falu, Gelán körzet, Ghazní tartomány, Afganisztán. Állampolgársága: afgán. Egyéb információ: a) 2013 közepétől a tálib front vezetője Gelán körzetben (Ghazní tartomány, Afganisztán); b) feltételezett tartózkodási helye az afganisztáni–pakisztáni határvidék; c) az andár törzs tagja. Az ENSZ általi jegyzékbe vétel időpontja:2001.1.31.

                  11.

                     Abdul-Haq Wassiq (más néven: Abdul-Haq Wasseq)

                     Titulusa: maulaví. A jegyzékbe vétel oka: nemzetbiztonsági (titkosszolgálati) miniszterhelyettes a tálib rezsim alatt. Születési ideje: a) 1975 körül; b) 1971. Születési helye: Gharib falu, Khogyani körzet, Ghazní tartomány, Afganisztán. Állampolgársága: afgán. Címe: guantánamói fogolytábor. Egyéb információ: 2011-es állás szerint az Amerikai Egyesült Államok tartja őrizetben. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Abdul-Haq Wassiq Gulbuddin Hekmatyar szövetségese. A tálib rezsim alatt egymás után helyi parancsnok volt Nimróz és Kandahár tartományban. Ezután titkosszolgálati főigazgató-helyettes lett, felettese pedig Qari Ahmadullah volt. E tisztségben ő felelt az al-Kaidához kapcsolódó külföldi harcosokkal és afganisztáni kiképzőtáboraikkal ápolt kapcsolatok kezeléséért. Arról is ismert volt, hogy erőszakos módszerekkel lépett fel Dél-Afganisztánban a tálib mozgalom ellenzőivel szemben.

                  12.

                     Ehsanullah Sarfida Hesamuddin Akhundzada (más néven: a) Ehsanullah Sarfadi; b) Ehsanullah Sarfida)

                     Titulusa: maulaví. A jegyzékbe vétel oka: nemzetbiztonsági (titkosszolgálati) miniszterhelyettes a tálib rezsim alatt. Születési ideje: 1962–1963 körül. Születési helye: Khatak falu, Gelán körzet, Ghazní tartomány, Afganisztán. Állampolgársága: afgán. Egyéb információ: a) 2007 közepétől fegyverek és pénz formájában segítette a tálibokat; b) feltételezett tartózkodási helye az Öböl-menti térség; c) a taraki törzs tagja. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Ehsanullah Sarfida a tálib központi bank elnöke is volt. Később kinevezték a megszállt tartományok tálib ügyintézőjének. Tagja volt a tálib belső súrának.
                  Ehsanullah Sarfida kapcsolatban állt az al-Kaidával, valamint fegyverek és pénz formájában segítette a tálibokat. 2007 közepén a Helmand tartománybeli (Afganisztán) Marja körzet vezetője volt.

                  13.

                     Ahmed Jan Wazir Akhtar Mohammad (más néven: a) Ahmed Jan Kuchi; b) Ahmed Jan Zadran)

                     A jegyzékbe vétel oka: pénzügyminisztériumi tisztviselő a tálib rezsim alatt. Születési ideje: 1963. Születési helye: Barlach falu, Qareh Bagh körzet, Ghazní tartomány, Afganisztán. Egyéb információ: a) az afganisztáni–pakisztáni határvidéken működő Haqqani-hálózat egyik legfontosabb parancsnoka; b) a Haqqani-hálózat magas rangú vezetőjének, Sirajuddin Jallaloudine Haqqaninak a helyettese, szóvivője és tanácsadója; c) kapcsolatot tart fenn a legfelsőbb tálib tanáccsal; d) külföldi utazásokat tett; e) kapcsolatot tart fenn Ghazní tartomány (Afganisztán) tálib parancsnokaival, és ellátja őket pénzzel, fegyverekkel, kommunikációs berendezésekkel és egyéb ellátmánnyal. Az ENSZ általi jegyzékbe vétel időpontja:2012.1.6.

                  14.

                  Mohammed Omar Ghulam Nabi

                     Titulusa: molla. A jegyzékbe vétel oka: az Igazak vezetője (Amír-ul-Mominen), Afganisztán. Születési ideje: a) 1966 körül; b) 1960; c) 1953. Születési helye: a) Naw Deh falu, Deh Rawud körzet, Uruzgán tartomány, Afganisztán; b) Noori falu, Maiwand körzet, Kandahár tartomány, Afganisztán. Állampolgársága: afgán. Egyéb információ: a) apja neve Ghulam Nabi, más néven Mullah Musafir; b) hiányzik a bal szeme; c) Ahmad Jan Akhundzada Shukoor Akhundzada sógora; d) feltételezett tartózkodási helye az afganisztáni–pakisztáni határvidék; e) a hotak törzs tagja. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Mohammed Omar hivatalos címe „az Afganisztáni Iszlám Emirátus Igazainak Vezetője”, és a tálib hierarchia szerint ő a tálib mozgalom legfőbb vezetője. Az egyesült államokbeli 2001. szeptember 11-i támadásokat megelőző években menedéket adott Oszáma bin Ládennek és az általa vezetett al-Kaida hálózatnak. 2001 óta ő vezeti a tálibokat az afganisztáni kormány és szövetségesei ellen.
                  Mohammed Omar engedelmességet követel a régió más prominens katonai vezetőitől, például Jalaluddin Haqqanitól. Gulbuddin Hekmatyar szintén együttműködött Mohammed Omarral és a tálibokkal.

                  15.

                     Mohammad Naim Barich Khudaidad (más néven: a) Mullah Naeem Barech; b) Mullah Naeem Baraich; c) Mullah Naimullah; d) Mullah Naim Bareh; e) Mohammad Naim; f) Mullah Naim Barich; g) Mullah Naim Barech; h) Mullah Naim Barech Akhund; i) Mullah Naeem Baric; j) Naim Berich; k) Haji Gul Mohammed Naim Barich; l) Gul Mohammad; m) Haji Ghul Mohammad; n) Gul Mohammad Kamran; o) Mawlawi Gul Mohammad; p) Spen Zrae)

                     Titulusa: molla. A jegyzékbe vétel oka: polgári légiforgalmi miniszterhelyettes a tálib rezsim alatt. Születési ideje: 1975 körül. Születési helye: a) Lakhi falu, Hazarjuft térség, Garmsir körzet, Helmand tartomány, Afganisztán; b) Laki falu, Garmsir körzet, Helmand tartomány, Afganisztán; c) Lakari falu, Garmsir körzet, Helmand tartomány, Afganisztán; d) Darvishan, Garmsir körzet, Helmand tartomány, Afganisztán; e) De Luy Wiyalah falu, Garmsir körzet, Helmand tartomány, Afganisztán. Állampolgársága: afgán. Egyéb információ: a) 2010 közepétől a tálib katonai bizottság tagja; b) feltételezett tartózkodási helye az afganisztáni–pakisztáni határvidék; c) a barich törzs tagja. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Mohammad Naim a tálib „Gerdi Jangal tanács” tagja. Akhtar Mohammad Mansour Shah Mohammednek, a tálib vezetőségi tanács prominens alakjának egykori helyettese. Egy katonai bázist irányít az afganisztáni–pakisztáni határvidéken.

                  16.

                     Nik Mohammad Dost Mohammad (más néven: Nik Mohammad)

                     Titulusa: maulaví. A jegyzékbe vétel oka: kereskedelmi miniszterhelyettes a tálib rezsim alatt. Születési ideje: 1957 körül. Születési helye: Zangi Abad falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) 2013 közepétől egy a tálibok ellenségeinek nyilvántartásba vételéért felelős bizottságot vezet; b) feltételezett tartózkodási helye az afganisztáni–pakisztáni határvidék; c) a nurzai törzs tagja. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Nik Mohammad a tálib rezsim kereskedelmi miniszterhelyetteseként 2001. január 31-én került be az ENSZ jegyzékébe, így rá az ENSZ Biztonsági Tanácsának a tálib hatóságok tetteivel és tevékenységeivel kapcsolatos 1267 (1999) és 1333 (2000) sz. határozatának rendelkezései vonatkoznak.

                  17.

                  Matiullah

                     Címe: molla. A jegyzékbe vétel oka: a Kabul Vámhivatal igazgatója a tálib rezsim alatt. Születési ideje: 1973 körül. Születési helye: Daman körzet, Kandahár tartomány, Afganisztán. Állampolgársága: afgán. Egyéb információ: a) 2013 közepétől tagokat toboroz a tálib mozgalomba; b) feltételezett tartózkodási helye az afganisztáni–pakisztáni határvidék; c) a popalzai törzs tagja. Az ENSZ általi jegyzékbe vétel időpontja:2001.2.23.

                  18.

                     Allah Dad Mati (más néven: a) Allahdad; b) Shahidwror; c) Akhund)

                     Titulusa: molla. A jegyzékbe vétel oka: a) a tálib rezsim városfejlesztési minisztere; b) a tálib rezsim alatt a Központi Bank (Da Afghanistan Bank) elnöke; c) a tálib rezsim alatt az Ariana Afghan Airlines vezetője. Születési ideje: a) 1953 körül; b) 1960 körül. Születési helye: Kadani falu, Spin Boldak körzet, Kandahár tartomány, Afganisztán. Állampolgársága: afgán. Egyéb információ: a) egy felrobbant taposóakna következtében elveszítette az egyik lábát; b) feltételezett tartózkodási helye az afganisztáni–pakisztáni határvidék; c) a nurzai törzs tagja. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Allahdad a Spin Boldak-i Nurzay törzs tagja, a tálib rezsim építés- és lakhatásügyi minisztere volt, de azelőtt egyéb civil hivatali tisztségeket is betöltött a tálib rezsimben.

                  19.

                     Ubaidullah Akhund Yar Mohammed Akhund (más néven: a) Obaidullah Akhund; b) Obaid Ullah Akhund)

                     Titulusa: a) molla; b) hádzsi; c) maulaví. A jegyzékbe vétel oka: a tálib rezsim védelmi minisztere. Születési ideje: a) 1968 körül; b) 1969. Születési helye: a) Sangisar falu, Panjwai körzet, Kandahár tartomány, Afganisztán; b) Arghandáb körzet, Kandahár tartomány, Afganisztán; c) Nalghám térség, Zheray körzet, Kandahár tartomány, Afganisztán. Állampolgársága: afgán. Egyéb információ: a) Mohammed Omar molla egyik helyettese volt; b) a legfelsőbb tálib tanács katonai műveletekért felelős tagja; c) 2007-ben letartóztatták, Pakisztánban volt őrizetben; d) 2010. márciusi halálát megerősítették, holttestét a pakisztáni Karacsiban temették el; e) házasság révén rokoni kapcsolatban állt Saleh Mohammad Kakar Akhtar Muhammaddal; f) az alokozai törzs tagja volt. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Ubaidullah Akhund Mohammed Omar egyik helyettese volt, valamint a tálib vezetés tagja, aki a katonai műveletekért felelt.

                  20.

                     Fazl Mohammad Mazloom (más néven: a) Molah Fazl; b) Fazel Mohammad Mazloom)

                     Titulusa: molla. A jegyzékbe vétel oka: a tálib rezsim helyettes vezérkari főnöke. Születési ideje: 1963 és 1968 között. Születési helye: Uruzgán, Afganisztán. Állampolgársága: afgán. Cím: guantánamói fogolytábor. Egyéb információ: 2013. évközepi állás szerint az Amerikai Egyesült Államok tartja őrizetben. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Fazl Mohammad Mazloom szoros kapcsolatban állt Mohammed Omarral, és segített neki felállítani a tálib kormányt. Mazloom járt az al-Kaida által létrehozott Faruk kiképzőtáborban. Tudomása volt arról, hogy a tálibok segítséget nyújtottak az Üzbegisztáni Iszlám Mozgalomnak, ami azt jelentette, hogy pénzügyi és logisztikai támogatást, valamint fegyvereket biztosítottak a tálibok rendelkezésére bocsátott katonákért cserébe.
                  2001 októberében egy megközelítőleg 3 000 fős tálib közelharcos alakulat parancsnoka volt Takhár tartományban.

                  21.

                     Mohammad Ahmadi

                     Titulusa: a) molla; b) hádzsi. A jegyzékbe vétel oka: a) a tálib rezsim alatt a Központi Bank (Da Afghanistan Bank) elnöke; b) a tálib rezsim pénzügyminisztere. Születési ideje: 1963 körül. Születési helye: a) Daman körzet, Kandahár tartomány, Afganisztán; b) Pashmul falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) feltételezett tartózkodási helye az afganisztáni–pakisztáni határvidék; b) a kakar törzs tagja; c) a legfelsőbb tálib tanács tagja. Az ENSZ általi jegyzékbe vétel időpontja:2001.2.23.

                  22.

                     Abdul Jalil Haqqani Wali Mohammad (más néven: a) Abdul Jalil Akhund; b) Mullah Akhtar; c) Abdul Jalil Haqqani; d) Nazar Jan)

                     Titulusa: a) maulaví; b) molla. A jegyzékbe vétel oka: a tálib rezsim külügyminiszter-helyettese. Születési ideje: 1963 körül. Születési helye: a) Khwaja Malik falu, Argandáb körzet, Kandahár tartomány, Afganisztán; b) Kandahár város, Kandahár tartomány, Afganisztán. Állampolgársága: afgán. Útlevélszáma: OR 1961825 (a pakisztáni Kvetta afgán konzulátusa által 2003. február 4-én Mullah Akhtar névre kiállított útlevél, 2006. február 2-án lejárt). Egyéb információ: a) feltételezett tartózkodási helye az afganisztáni–pakisztáni határvidék; b) 2007 májusától a legfelsőbb tálib tanács tagja; c) a tálib tanács pénzügyi bizottságának tagja; d) ő felel a logisztikával kapcsolatos feladatokért a tálib rezsimben, és 2013 közepétől magánüzletemberként is tevékenykedik; e) az alizai törzs tagja; f) Atiqullah Wali Mohammad testvére. Az ENSZ általi jegyzékbe vétel időpontja:2001.1.25.

                  23.

                  Abdulhai Motmaen

                     Titulusa: maulaví. A jegyzékbe vétel oka: a) Kandahár tartományban a Tájékoztatási és Kulturális Hivatal igazgatója a tálib rezsim alatt, b) a tálib rezsim szóvivője. Születési ideje: 1973 körül. Születési helye: a) Shinkalai falu, Nad-e-Ali körzet, Helmand tartomány, Afganisztán; b) Zábul tartomány, Afganisztán. Állampolgársága: afgán. Egyéb információ: a) családja eredetileg Zábul tartományból származik, de később Helmand tartományban telepedett le; b) 2007-es állás szerint a legfelsőbb tálib tanács tagja és Mohammed Omar molla szóvivője; c) feltételezett tartózkodási helye az afganisztáni–pakisztáni határvidék; d) a kharoti törzs tagja. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Abdulhai Motmaen a tálibok fő szóvivője volt, és általában ő közvetítette a tálibok külpolitikai nyilatkozatait. Mohammed Omarnak is közeli munkatársa volt.

                  24.

                  Mohammad Yaqoub

                     Titulusa: maulaví. A jegyzékbe vétel oka: a Bakhtar hírügynökség (BIA) vezetője a tálib rezsim alatt. Születési ideje: 1966 körül. Születési helye: a) Shahjoi körzet, Zábul tartomány, Afganisztán; b) Janda körzet, Ghazní tartomány, Afganisztán. Állampolgársága: afgán. Egyéb információ: a) a Tálib Kulturális Bizottság tagja; b) 2013 közepétől az afganisztáni Kandahár tartomány Maiwand körzetében tálib frontot irányít, és az említett körzetben ő koordinálja a tálib erők valamennyi katonai tevékenységét; c) feltételezett tartózkodási helye az afganisztáni–pakisztáni határvidék; d) a kharoti (taraki) törzs tagja. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Mohammad Yaqoub 2009-től a tálib mozgalom vezető tagja volt a Paktika tartománybeli Yousef Khel körzetben.

                  25.

                  Abdul Razaq Akhund Lala Akhund

                     Titulusa: molla. A jegyzékbe vétel oka: a) a tálib rezsim belügyminisztere; b) a tálib rezsim idején Kabul rendőrfőnöke. Születési ideje: 1958 körül. Születési helye: Spin Boldak körzet, Kandahár tartomány, Afganisztán, a Chaman körzettel (Kvetta, Pakisztán) szomszédos térségben. Állampolgársága: afgán. Egyéb információ: a) 2008. júniusi állás szerint a legfelsőbb tálib tanács tagja; b) 2010. márciusi állás szerint Mohammed Omar molla helyettese; c) 2013 közepétől a tálib rezsim felügyelőbizottságának tagja; d) kábítószer-kereskedelemmel foglalkozik; e) feltételezett tartózkodási helye az afganisztáni–pakisztáni határvidék; f) az achekzai törzs tagja. Az ENSZ általi jegyzékbe vétel időpontja:2001.1.25.

                  26.

                     Sayed Mohammad Azim Agha (más néven: a) Sayed Mohammad Azim Agha; b) Agha Saheb)

                     Titulusa: maulaví. A jegyzékbe vétel oka: a tálib rezsim alatt a Belügyminisztérium Útlevél- és Vízumosztályának igazgatója. Születési ideje: a) 1966 körül; b) 1969 körül. Születési helye: Panjwai körzet, Kandahár tartomány, Afganisztán. Állampolgársága: afgán. Egyéb információ: a) 2013 közepétől tálib frontot („mahaz”-t) irányít és a tálib katonai bizottság tagja; b) feltételezett tartózkodási helye az afganisztáni–pakisztáni határvidék. Az ENSZ általi jegyzékbe vétel időpontja:2001.2.23.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Sayed Mohammad Azim Aghának az Útlevél- és Vízumosztály tisztviselőjeként betöltött pozíciója a tálib rezsim Belügyminisztériumának hatásköre alá tartozott.

                  27.

                  Mohammad Abbas Akhund

                     Titulusa: molla. A jegyzékbe vétel oka: a) Kandahár város polgármestere a tálib rezsim alatt; b) a tálib rezsim közegészségügyi minisztere. Születési ideje: 1963 körül. Születési helye: Khas Uruzgán körzet, Uruzgán tartomány, Afganisztán. Állampolgársága: afgán. Egyéb információ: a) 2011 januárjától a legfelsőbb tálib tanácsnak az orvosi bizottságért felelős tagja; b) 2013 közepétől a közvetlen felügyelete alá tartozik három olyan orvosi központ, amely sebesült tálib harcosok ellátását biztosítja; c) feltételezett tartózkodási helye az afganisztáni–pakisztáni határvidék; d) a barakzai törzs tagja. Az ENSZ általi jegyzékbe vétel időpontja:2001.1.25.

                  28.

                     Mohammadullah Mati (más néven: Mawlawi Nanai)

                     Titulusa: maulaví. A jegyzékbe vétel oka: közmunkaügyi miniszter a tálib rezsim alatt. Születési ideje: 1961 körül. Születési helye: Arghandáb körzet, Kandahár tartomány, Afganisztán. Állampolgársága: afgán. Egyéb információ: a) az 1980-as években elvesztette az egyik lábát; b) a legfelsőbb tálib tanács ideiglenes vezetője 2010 februárjától 2010 áprilisáig; c) 2013 közepétől a toborzási feladatokért is felel; d) feltételezett tartózkodási helye az afganisztáni–pakisztáni határvidék; e) az isakzai törzs tagja. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Mohammadullah Mati „Ahmadullah Mutie” néven a tálib rezsim kommunikációs minisztere is volt.

                  29.

                     Atiqullah Wali Mohammad (más néven: Atiqullah)

                     Titulusa: a) hádzsi; b) molla. A jegyzékbe vétel oka: a) Kandahár tartományban külkapcsolati igazgató a tálib rezsim alatt; b) Kandahár tartományban közmunkaügyi igazgató a tálib rezsim alatt; c) a tálib rezsim első mezőgazdasági miniszterhelyettese; d) a tálib rezsim közmunkaügyi miniszterhelyettese. Születési ideje: 1962 körül. Születési helye: a) Tirin Kot körzet, Uruzgán tartomány, Afganisztán; b) Khwaja Malik falu, Argandáb körzet, Kandahár tartomány, Afganisztán. Állampolgársága: afgán. Egyéb információ: a) eredetileg Uruzgánból származik; később Kandahárban telepedett le; b) 2010-ben a legfelsőbb tálib tanács politikai bizottságának tagja; c) nem lát el konkrét feladatot a tálib mozgalomban, 2013 közepétől pedig magánüzletemberként tevékenykedik; d) feltételezett tartózkodási helye az afganisztáni–pakisztáni határvidék; e) az alizai törzs tagja; f) Abdul Jalil Haqqani Wali Mohammad testvére. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Miután a tálibok 1996-ban elfoglalták Kabult, Atiqullah tisztséghez jutott Kandahárban. 1999-ben vagy 2000-ben a tálib rezsim mezőgazdasági miniszterének első helyettesévé, majd a rezsim közmunkaügyi miniszterhelyettesévé nevezték ki. A tálib rezsim bukása után Atiqullah tálib műveleti tiszt lett Dél-Afganisztánban. 2008-ban Helmand tartomány (Afganisztán) tálib kormányzójának helyettese lett.

                  30.

                     Mohammad Wali Mohammad Ewaz (más néven: Mohammad Wali)

                     Titulusa: maulaví. A jegyzékbe vétel oka: erkölcsügyi miniszter a tálib rezsim alatt. Születési ideje: 1965 körül. Születési helye: a) Jelawur falu, Arghandáb körzet, Kandahár tartomány, Afganisztán; b) Siyachoy falu falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) értesülések szerint 2006 decemberében elhunyt, holttestét az afganisztáni Kandahár tartomány Panjwai körzetében temették el; b) a ghilzai törzs tagja volt. Az ENSZ általi jegyzékbe vétel időpontja:2001.1.31.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  A tálib rezsim erkölcsügyi minisztériumában betöltött pozíciójában Mohammad Wali gyakran alkalmazott kínzást és egyéb eszközöket a lakosság megfélemlítésére. Mohammad Wali a tálib rezsim bukása után is a mozgalom aktív tagja maradt az afganisztáni Kandahár tartományban.

                  31.

                     Saduddin Sayyed (más néven: a) Sadudin Sayed; b) Sadruddin)

                     Titulusa: a) maulaví; b) alhádzs; c) molla. A jegyzékbe vétel oka: a) munka- és szociális ügyi miniszterhelyettes a tálib rezsim alatt; b) Kabul városának polgármestere a tálib rezsim alatt. Születési ideje: 1968 körül. Születési helye: a) Chaman körzet, Pakisztán; b) Spin Boldak körzet, Kandahár tartomány, Afganisztán. Egyéb információ: a) 2013 közepétől a legfelsőbb tálib tanács tanácsadója; b) feltételezett tartózkodási helye az afganisztáni–pakisztáni határvidék; c) a barakzai törzs tagja. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Saduddin Sayyed a tálib rezsim munka- és szociális ügyekért felelős miniszterhelyettese is volt. A jegyzéket 2001. március 8-án aktualizálták, hogy ezt az információt is tartalmazza.

                  32.

                     Nurullah Nuri (más néven: Norullah Noori)

                     Titulusa: maulaví. A jegyzékbe vétel oka: a) Balkh tartomány (Afganisztán) kormányzója a tálib rezsim alatt; b) az északi zóna parancsnoka a tálib rezsim alatt. Születési ideje: a) 1958 körül; b)1967. január 1.Születési helye: Shahjoe körzet, Zábul tartomány, Afganisztán. Állampolgársága: afgán. Cím: guantánamói fogolytábor. Egyéb információ: a) 2013 közepétől az Amerikai Egyesült Államok tartja őrizetben; b) a tokhi törzs tagja. Az ENSZ általi jegyzékbe vétel időpontja:2001.1.25.

                  33.

                     Janan Agha (más néven: Abdullah Jan Agha)

                     Titulusa: molla. A jegyzékbe vétel oka: Faryab tartomány (Afganisztán) kormányzója a tálib rezsim alatt. Születési ideje: a) 1958 körül; b) 1953 körül. Születési helye: Tirin Kot város, Uruzgán tartomány, Afganisztán. Állampolgársága: afgán. Egyéb információ: a) a 2010. júniusi állás szerint a legfelsőbb tálib tanács tagja és Mohammed Omar molla tanácsadója; b) 2013 közepétől egy tálib frontot („mahaz”-t) irányít; c) feltételezett tartózkodási helye az afganisztáni–pakisztáni határvidék; d) a szádát etnikai csoport tagja. Az ENSZ általi jegyzékbe vétel időpontja:2001.2.23.

                  34.

                     Dost Mohammad (más néven: Doost Mohammad)

                     Titulusa: a) molla; b) maulaví. A jegyzékbe vétel oka: a tálib rezsim idején Ghazní tartomány kormányzója. Születési ideje: 1968 és 1973 között. Születési helye: a) Nawi Deh falu, Daman körzet, Kandahár tartomány, Afganisztán; b) Marghankecha falu, Daman körzet, Kandahár tartomány, Afganisztán. Állampolgársága: afgán. Egyéb információ: a) kapcsolatban áll Jalil Haqqani mollával; b) feltételezett tartózkodási helye az afganisztáni–pakisztáni határvidék; c) a popalzai törzs tagja. Az ENSZ általi jegyzékbe vétel időpontja:2001.1.25.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  A tálib vezetés az afganisztáni Nurisztán tartományban található Angorában zajló katonai műveletek irányításával is megbízta Dost Mohammadot.
                  2010 márciusában ő volt Nurisztán tartomány tálib árnyékkormányzója, valamint egy madrasza vezetője is, ahonnan harcosokat toborozott a katonai műveletekhez.

                  35.

                     Khairullah Khairkhwah (más néven: a) Mullah Khairullah Khairkhwah; b) Khirullah Said Wali Khairkhwa)

                     Titulusa: a) maulaví; b) molla. A jegyzékbe vétel oka: a) Herát tartomány (Afganisztán) kormányzója a tálib rezsim alatt; b) a tálib rezsim szóvivője; c) Kabul tartomány kormányzója a tálib rezsim alatt; d) belügyminiszter a tálib rezsim alatt. Születési ideje: a) 1963 körül; b)1967. január 1. (Khirullah Said Wali Khairkhwa néven). Születési helye: a) Poti falu, Arghisztán körzet, Kandahár tartomány, Afganisztán; b) Kandahár. Állampolgársága: afgán. Cím: guantánamói fogolytábor. Egyéb információ: a) 2013 közepétől az Amerikai Egyesült Államok tartja őrizetben; b) a popolzai törzs tagja. Az ENSZ általi jegyzékbe vétel időpontja:2001.1.25.

                  36.

                     Mohammad Hasan Rahmani (más néven: Gud Mullah Mohammad Hassan)

                     Titulusa: molla. A jegyzékbe vétel oka: Kandahár tartomány (Afganisztán) kormányzója a tálib rezsim alatt. Születési ideje: 1963 körül. Születési helye: a) Deh Rawud körzet, Uruzgán tartomány, Afganisztán; b) Chora körzet, Uruzgán tartomány, Afganisztán; c) Charchino körzet, Uruzgán tartomány, Afganisztán. Állampolgársága: afgán. Egyéb információ: a) jobb lába művégtag; b) 2013 közepétől a legfelsőbb tálib tanács tagja, 2010 márciusában pedig Mohammed Omar molla helyetteseként járt el; c) feltételezett tartózkodási helye az afganisztáni–pakisztáni határvidék; d) az achakzai törzs tagja. Az ENSZ általi jegyzékbe vétel időpontja:2001.2.23.

                  37.

                  Mohammad Shafiq Mohammadi

                     Titulusa: maulaví. A jegyzékbe vétel oka: a) Khoszt tartomány (Afganisztán) kormányzója a tálib rezsim alatt; b) Paktia, Paktika, Khoszt és Ghazni tartomány főkormányzója a tálib rezsim alatt. Születési ideje: 1948 körül. Születési helye: Tirin Kot körzet, Uruzgán tartomány, Afganisztán. Állampolgársága: afgán. Egyéb információ: a) 2013 közepétől két tálib katonai kiképzőközpont tevékenységeit felügyeli; b) feltételezett tartózkodási helye az afganisztáni–pakisztáni határvidék; c) a hottak törzs tagja. Az ENSZ általi jegyzékbe vétel időpontja:2001.1.25.

                  38.

                     Mohammad Shafiqullah Ahmadi Fatih Khan (más néven: a) Mohammad Shafiq Ahmadi; b) Mullah Shafiqullah)

                     Titulusa: molla. A jegyzékbe vétel oka: a tálib rezsim idején Szamangán tartomány kormányzója. Születési ideje: 1956–1957. Születési helye: a) Charmistan falu, Tirin Kot körzet, Uruzgán tartomány, Afganisztán; b) Marghi falu, Nawi körzet, Ghazní tartomány, Afganisztán. Állampolgársága: afgán. Egyéb információ: a) eredetileg Ghazní tartományból származik, de később Uruzgán tartományban élt; b) 2012 végétől Uruzgán tartomány tálib árnyékkormányzója; c) értesülések szerint 2013 elején életét vesztette egy a Zábul tartomány Shahjoi körzetében történt légi támadásban; d) a hotak törzs tagja. Az ENSZ általi jegyzékbe vétel időpontja:2001.2.23.

                  39.

                     Gul Agha Ishakzai (más néven: a) Mullah Gul Agha; b) Mullah Gul Agha Akhund; c) Hidayatullah; d) Haji Hidayatullah; e) Hayadatullah)

                     Cím: Pakisztán. Születési ideje: 1972 körül. Születési helye: Band-e-Temur, Maiwand körzet, Kandahár tartomány, Afganisztán. Egyéb információ: a) a zakat (iszlám adó) beszedését Beludzsisztán tartományban (Pakisztán) koordináló tálib tanács tagja; b) 2013. évközepi állás szerint a tálib pénzügyi bizottság vezetője; c) kapcsolatban áll Mohammed Omar mollával; d) Omar molla fő pénzügyi hivatalnoka és egyik legközelebbi tanácsadója volt; e) az ishaqzai törzs tagja. Az ENSZ általi jegyzékbe vétel időpontja:2010.7.20.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Gul Agha Ishakzai a tálib mozgalom pénzügyi bizottságának vezetője és tagja annak a nemrég felállított tálib tanácsnak, amely a pakisztáni Beludzsisztán tartományban koordinálja a zakát (iszlám adó) beszedését. Pénzt gyűjtött az afganisztáni Kandahárban végrehajtott öngyilkos merényletekhez is, és finanszírozást nyújtott tálib harcosok és családjaik számára.
                  Gyermekkori barátja Mohammad Omar molla tálib vezetőnek, így annak fő pénzügyi hivatalnoka és egyik legközelebbi tanácsadója volt. Volt olyan idő, amikor csak az találkozhatott Omar mollával, akinek ő megengedte. A tálib rezsim idején Omar mollával együtt lakott az elnöki palotában.
                  2005 decemberében Gul Agha Ishakzai segítette emberek és javak eljuttatását a tálib kiképzőtáborokba, 2006 végén pedig külföldre utazott fegyveralkatrészeket beszerezni.

                  40.

                     Abdul Habib Alizai (más néven: a) Haji Agha Jan Alizai; b) Hajji Agha Jan; c) Agha Jan Alazai; d) Haji Loi Lala; e) Loi Agha; f) Abdul Habib; g) Agha Jan Alizai)

                     Titulusa: hádzsi. Születési ideje: a)1963.10.15.; b)1973.2.14.; c) 1967; d) 1957 körül. Születési helye: a) Yatimchai falu, Musa Qala körzet, Helmand tartomány, Afganisztán; b) Kandahár tartomány, Afganisztán. Állampolgársága: afgán. Egyéb információ: a) kábítószerkereskedő-hálózatot irányított az afganisztáni Helmand tartományban; b) rendszeresen utazott Pakisztánba. Az ENSZ általi jegyzékbe vétel időpontja:2010.11.4.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Agha Jan Alizai az egyik legnagyobb kábítószerkereskedő-hálózatot irányította az afganisztáni Helmand tartományban. A kábítószer-kereskedelmi tevékenységeihez nyújtott védelem ellenében pénzeszközöket biztosított a Talibánnak. 2008-ban kábítószer-kereskedők egy csoportja, köztük Alizai megegyezett a tálibokkal, hogy adót fizetnek nekik azokért a területekért, ahol az ópium előállításához felhasznált mákot termesztik, cserébe pedig a tálibok vállalták, hogy megszervezik a kábítószerek szállítását.
                  A Talibán abba is beleegyezett, hogy gondoskodik a kábítószer-kereskedők és raktáraik biztonságáról, a kábítószer-kereskedők pedig ezért menedéket nyújtanak és közlekedési lehetőséget biztosítanak a tálib harcosoknak. Alizai emellett részt vett a táliboknak szánt fegyverek beszerzésében, és rendszeresen járt Pakisztánba, ahol magas rangú tálib vezetőkkel találkozott. Alizai segített továbbá hamis iráni útlevelet szerezni a tálib mozgalom tagjainak, hogy azok kiképzés céljából Iránba utazhassanak. 2009-ben Alizai útlevelet és pénzeszközöket adott egy tálib parancsnoknak, hogy az Iránba utazhasson.

                  41.

                     Saleh Mohammad Kakar Akhtar Muhammad (más néven: Saleh Mohammad)

                     Születési ideje: a) 1962 körül; b) 1961. Születési helye: a) Nalghan falu, Panjwai körzet, Kandahár tartomány, Afganisztán; b) Sangesar falu, Panjwai körzet, Kandahár tartomány, Afganisztán. Állampolgársága: afgán. Egyéb információ: a) szervezett csempészhálózatot működtetett az afganisztáni Kandahár és Helmand tartományokban; b) korábban heroinelőállító laboratóriumokat működtetett az afganisztáni Kandahár tartományban lévő Band-e-Temurban; c) autókereskedése volt Mirwais Menában (Dand körzet, Kandahár tartomány, Afganisztán); d) 2008-ban vagy 2009-ben letartóztatták, és 2011-es állás szerint Afganisztánban tartják őrizetben; e) házasság révén rokoni kapcsolatban áll Ubaidullah Akhund Yar Mohammad Akhund mollával; f) a kakar törzs tagja. Az ENSZ általi jegyzékbe vétel időpontja:2010.11.4.

                     A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ:

                  Saleh Mohammad Kakar kábítószer-kereskedő, aki olyan szervezett csempészhálózatot irányított az afganisztáni Kandahár és Helmand tartományokban, amely a tálibok logisztikai és pénzügyi igényeit is kielégítette. Mielőtt az afgán hatóságok letartóztatták, Saleh Mohammad Kakar a tálibok által védett heroingyártó laboratóriumokat működtetett az afganisztáni Kandahár tartományban lévő Band-e-Temurban.
                  Kakar magas rangú tálib vezetőkkel tartott kapcsolatot, nevükben pénzt gyűjtött kábítószer-kereskedőktől, valamint magas rangú tálibok pénzét kezelte és rejtegette. Feladata volt továbbá, hogy segítse a kábítószer-kereskedők által a táliboknak fizetett adók beszedését. Kakarnak autókereskedése volt Kandahárban, és járműveket biztosított a táliboknak az öngyilkos merényletek elkövetéséhez.


title: A Bizottság 1005/2011/EU végrehajtási rendelete ( 2011. október 11. ) az egyes GATT-kontingensek alapján 2012-ben az Amerikai Egyesült Államokba exportálandó sajtokra vonatkozó kiviteli engedélyekre alkalmazandó odaítélési együttható megállapításáról

text:
               12.10.2011

               HU

               Az Európai Unió Hivatalos Lapja

               L 267/11

         A BIZOTTSÁG 1005/2011/EU VÉGREHAJTÁSI RENDELETE
   (2011. október 11.)
   az egyes GATT-kontingensek alapján 2012-ben az Amerikai Egyesült Államokba exportálandó sajtokra vonatkozó kiviteli engedélyekre alkalmazandó odaítélési együttható megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre („az egységes közös piacszervezésről szóló rendelet”) (1),
   tekintettel a tejre és tejtermékekre vonatkozó kiviteli engedélyek és export-visszatérítések tekintetében az 1234/2007/EK tanácsi rendelet alkalmazására vonatkozó különleges részletes szabályok megállapításáról szóló, 2009. november 27-i 1187/2009/EK bizottsági rendeletre (2) és különösen annak 23. cikke (1) bekezdésének első albekezdésére, valamint (3) bekezdésének első albekezdésére,
   mivel:

               (1)

               A 789/2011/EU bizottsági végrehajtási rendelet (3) megnyitotta az 1187/2009/EK rendelet 21. cikkében említett egyes GATT-kontingensek alapján 2012-ben az Amerikai Egyesült Államokba exportálandó sajtokra vonatkozó kiviteli engedélyek odaítélésére vonatkozó eljárást..

               (2)

               Egyes termékcsoportok és kontingensek tekintetében a kiviteli engedélyek iránti kérelmek meghaladják a 2012. kontingensévre rendelkezésre álló mennyiségeket. Ezért meg kell határozni az odaítélési együtthatókat.

               (3)

               Az olyan termékcsoportok és kontingensek esetében, amelyek tekintetében az igényelt mennyiség kisebb, mint a rendelkezésre álló mennyiség indokolt előírni, hogy a fennmaradó mennyiségeket az eredetileg igényelt mennyiségek arányában osszák fel a kérelmezők között. Fontos továbbá a fennmaradó mennyiségek odaítélésének feltételeként előírni, hogy az érintett piaci szereplőnek tájékoztatnia kell az illetékes hatóságot az általa elfogadott mennyiségről, és hogy az érdekelt piaci szereplőknek biztosítékot kell nyújtaniuk.

               (4)

               Figyelembe véve az együtthatók megállapítására vonatkozó eljárás végrehajtására a 789/2011/EU rendelet 4. cikkében előírt határidőt, ezt a rendeletet minél előbb alkalmazni kell,

         ELFOGADTA EZT A RENDELETET:
   1. cikk
   Az e rendelet mellékletének 3. oszlopában 16-Tokió, 16-, 17-, 18-, 20-, 21-Uruguay és 22-Tokió jelöléssel ellátott termékcsoportok és kontingensek tekintetében a 789/2011/EU végrehajtási rendelet szerint benyújtott, kiviteli engedély iránti kérelmek az említett melléklet 5. oszlopában megállapított odaítélési együtthatók alkalmazásának feltételével elfogadásra kerülnek.
   2. cikk
   Az e rendelet mellékletének 3. oszlopában 22-, 25-Uruguay és 25-Tokió megjelöléssel ellátott termékcsoportok és kontingensek tekintetében a 789/2011/EU végrehajtási rendelet szerint benyújtott, kiviteli engedély iránti kérelmek az igényelt mennyiségekre elfogadásra kerülnek.
   Kiviteli engedélyek bocsáthatók ki további, a melléklet 6. oszlopában feltüntetett odaítélési együtthatók alkalmazásával felosztásra kerülő mennyiségekre, miután a piaci szereplő azokat az e rendelet kihirdetésétől számított egy héten belül elfogadta, és feltéve, hogy sor került az előírt biztosíték letétbe helyezésére.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 11-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 318., 2009.12.4., 1. o.

      (3)  HL L 203., 2011.8.6., 26. o.

      MELLÉKLET

                  A termékcsoport megjelölése az Amerikai Egyesült Államok harmonizált tarifajegyzékének 4. árucsoportjában szereplő kiegészítő megjegyzésekkel összhangban

                  A termékcsoport és a kontingens megjelölése

                  A 2012-ben rendelkezésre álló mennyiség
                  (tonna)

                  A 1. cikkben előírt odaítélési együttható

                  A 2. cikkben előírt odaítélési együttható

                  Megjegyzés száma

                  Csoport

                  (1)

                  (2)

                  (3)

                  (4)

                  (5)

                  (6)

                  16

                  Not specifically provided for (NSPF)

                  16-Tokió

                  908,877

                  0,2717243

                  16-Uruguay

                  3 446,000

                  0,1769757

                  17

                  Blue Mould

                  17- Uruguay

                  350,000

                  0,0925926

                  18

                  Cheddar

                  18- Uruguay

                  1 050,000

                  0,4929577

                  20

                  Edam/Gouda

                  20- Uruguay

                  1 100,000

                  0,1834862

                  21

                  Italian type

                  21- Uruguay

                  2 025,000

                  0,1359973

                  22

                  Swiss or Emmenthaler cheese other than with eye formation

                  22-Tokió

                  393,006

                  0,8675629

                  22-Uruguay

                  380,000

                  6,3333333

                  25

                  Swiss or Emmenthaler cheese with eye formation

                  25-Tokió

                  4 003,172

                  1,8816320

                  25-Uruguay

                  2 420,000

                  3,0344828


title: A Bizottság (EU) 2016/929 végrehajtási rendelete (2016. június 1.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Gall del Penedès [OFJ])

text:
               14.6.2016

               HU

               Az Európai Unió Hivatalos Lapja

               L 155/7

         A BIZOTTSÁG (EU) 2016/929 VÉGREHAJTÁSI RENDELETE
   (2016. június 1.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Gall del Penedès [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Spanyolország kérelmét (2) a „Gall del Penedès” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Gall del Penedès” elnevezést be kell jegyezni,

         ELFOGADTA EZT A RENDELETET:
   1. cikk
   A „Gall del Penedès” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 1-jén.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 58., 2016.2.13., 42. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Tanács 1225/2014/EU végrehajtási rendelete ( 2014. november 17. ) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
               18.11.2014

               HU

               Az Európai Unió Hivatalos Lapja

               L 331/1

         A TANÁCS 1225/2014/EU VÉGREHAJTÁSI RENDELETE
   (2014. november 17.)
   az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) bekezdésére,
   mivel:

               (1)

               A Tanács 2014. március 17-én elfogadta a 269/2014/EU rendeletet.

               (2)

               A 269/2014/EU rendeletben felsorolt személyek egyikére vonatkozó adatokat módosítani kell.

               (3)

               A 269/2014/EU rendelet I. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 269/2014/EU rendelet I. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napját követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. november 17-én.

            a Tanács részéről

            az elnök

         F. MOGHERINI

      (1)  HL L 78., 2014.3.17., 6. o.

      MELLÉKLET
      A 269/2014/EU rendelet I. mellékletében szereplő következő személyre vonatkozó bejegyzés helyébe az alábbi bejegyzés lép.

                  Név

                  Azonosító információ

                  Indokolás

                  A jegyzékbe vétel dátuma

                  Vladimir Volfovich ZHIRINOVSKY
                  Владимир Вольфович Жириновский

                  Születési idő és hely: 1946.4.25., Almati (korábban: Alma-Ata), Kazahsztán

                  A Duma (Államtanács) tagja; az LDPR párt vezetője. Aktívan támogatta orosz fegyveres erők ukrajnai bevetését és a Krím annektálását. Aktívan szorgalmazta Ukrajna felosztását. Az LDPR párt elnökeként megállapodást írt alá az úgynevezett „Donyecki Népköztársasággal”.

                  2014.9.12.


title: A Bizottság 859/2014/EU végrehajtási rendelete ( 2014. augusztus 5. ) egyes áruk Kombinált Nómenklatúra szerinti besorolásáról

text:
               8.8.2014

               HU

               Az Európai Unió Hivatalos Lapja

               L 235/4

         A BIZOTTSÁG 859/2014/EU VÉGREHAJTÁSI RENDELETE
   (2014. augusztus 5.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 5-én.

            a Bizottság részéről,

            az elnök nevében,

         Martine REICHERTS

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Árucikk, amely egy öröknaptárból és egy angyalt formázó műanyag szobrocskából áll. Az angyal műanyag talapzaton ül. A naptár a talapzatba van behelyezve és fakockákból és falemezekből áll, amelyekre a hónapok nevei és a napok számai vannak nyomtatva.
                  Az árucikk magassága körülbelül 16 cm. A szobrocska az árucikk magasságának felét teszi ki, terjedelme azonban kisebb, mint az árucikk naptárt alkotó részéé.
                  Lásd a fényképet (1).

                  4910 00 00

                  A besorolást a Kombinált Nómenklatúra értelmezésére vonatkozó 1. és 3. b) általános szabály, valamint a 4910 00 00 KN-kód szövegezése határozza meg.
                  Tekintettel az árucikk olyan objektív jellemzőire, mint a naptárelem díszítőelemhez viszonyított mérete és szembetűnősége, a naptárelem határozza meg az árucikknek a 3. b) általános értelmezési szabály értelmében vett lényeges jellemzőjét (lásd még a 4910 vtsz.-hoz tartozó HR-magyarázat negyedik bekezdését).
                  Másfelől a 4910 vtsz. alá tartozik bármilyen fajta naptár, bármilyen anyagra nyomtatva (lásd még a 4910 vtsz.-hoz tartozó HR-magyarázat első bekezdését).
                  Az árucikket ezért, mint bármilyen fajta naptárt, a 4910 00 00 KN-kód alá kell besorolni.

         (1)  A kép csupán tájékoztató jellegű.


title: A Bizottság (EU) 2015/461 végrehajtási rendelete ( 2015. március 19. ) a csoportszintű belső modell alkalmazására irányuló kérelemmel kapcsolatos, a 2009/138/EK európai parlamenti és tanácsi irányelv szerinti közös határozathozatal folyamatára vonatkozó végrehajtás-technikai standardok megállapításáról  EGT-vonatkozású szöveg

text:
               20.3.2015

               HU

               Az Európai Unió Hivatalos Lapja

               L 76/19

         A BIZOTTSÁG (EU) 2015/461 VÉGREHAJTÁSI RENDELETE
   (2015. március 19.)
   a csoportszintű belső modell alkalmazására irányuló kérelemmel kapcsolatos, a 2009/138/EK európai parlamenti és tanácsi irányelv szerinti közös határozathozatal folyamatára vonatkozó végrehajtás-technikai standardok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (1) (Szolvencia II) és különösen annak 231. cikke (4) bekezdésére,
   mivel:

               (1)

               A csoportszintű belső modellre vonatkozó, hatékony közös határozathozatali folyamat biztosításához elengedhetetlen a megfelelő információknak az érintett nemzeti felügyeleti hatóságok közötti, hatékony cseréje.

               (2)

               A közös határozathozatali folyamat következetes alkalmazása érdekében minden lépést pontosan meg kell határozni. Az egyértelmű folyamat megkönnyíti az információcserét, ösztönzi a kölcsönös megértést, hozzájárul az érintett felügyeleti hatóságok közötti kapcsolatok kialakulásához és ösztönzi a hatékony felügyeletet.

               (3)

               Elengedhetetlen a közös határozathozatali folyamat időben történő és realista tervezése. Minden érintett felügyeleti hatóságnak időben kell a csoportfelügyeleti hatóság rendelkezésére bocsátania a releváns információkat.

               (4)

               Annak érdekében, hogy a közös határozat teljes egészében megalapozott legyen, mind tartalmára, mind végrehajtására vonatkozóan egyértelmű folyamatokat kell kidolgozni és azokat dokumentálni kell.

               (5)

               A csoportszintű belső modell alkalmazására irányuló kérelemre vonatkozó közös határozathozatali folyamatnak következetesnek kell lennie a főbb módosításokra vonatkozó közös határozatok és a csoportszintű belső modell módosítására vonatkozó szabályzat módosítása tekintetében.

               (6)

               Ez a rendelet az Európai Biztosítás- és Foglalkoztatóinyugdíj-hatóság (EIOPA) által a Bizottságnak benyújtott végrehajtás-technikai standardtervezeteken alapul.

               (7)

               Az EIOPA nyilvános konzultációt folytatott az e rendelet alapját képező végrehajtás-technikai standardtervezetről, elemezte az azzal összefüggésben felmerülő lehetséges költségeket és hasznot, továbbá kikérte az 1094/2010/EU európai parlamenti és tanácsi rendelet (2) 37. cikkével összhangban létrehozott érdekképviseleti csoport véleményét,

               (8)

               A 2009/138/EK irányelv 308a. cikkében meghatározott, 2015. április 1-jén kezdődő bevezetési időszakban a felügyeleti rendszerrel kapcsolatos jogbiztonság javítása érdekében biztosítani kell, hogy e rendelet a lehető leghamarabb, az Európai Unió Hivatalos Lapjában való kihirdetés napját követő napon hatályba lépjen,

         ELFOGADTA EZT A RENDELETET:
   1. cikk
   Tárgy és hatály
   E rendelet meghatározza a felügyeleti hatóságok által annak érdekében követendő eljárásokat, hogy a 2009/138/EK irányelv 231. cikkének (2) bekezdésében említettek szerint közös határozatot hozzanak a konszolidált csoportszintű szavatolótőke-szükséglet, valamint a csoportban lévő biztosítók vagy viszontbiztosítók szavatolótőke-szükségletének csoportszintű belső modell alapján való számítására irányuló engedélykérelemről.
   2. cikk
   Fogalommeghatározás
   E rendelet alkalmazásában „érintett felügyeleti hatóságok” mindazon tagállamok felügyeleti hatóságai, amelyekben a szavatolótőke-szükséglet kiszámításához a csoportszintű belső modell alkalmazását kérelmező kapcsolt biztosítók és viszontbiztosítók központi irodája található.
   3. cikk
   Megállapodás a folyamatról
   (1)   Az érintett felügyeleti hatóságok megállapodnak a közös határozathozatal folyamatáról, valamint a közös határozat formalizálásának módjáról, beleértve az ütemezést, a főbb lépéseket és az elérendő eredményeket; ennek során figyelembe veszik a 2009/138/EK irányelvben meghatározott és a 2009/138/EK irányelvet kiegészítő (EU) 2015/35 felhatalmazáson alapuló bizottsági rendeletben tovább pontosított követelményeket. Annak érdekében, hogy minden tőlük telhetőt megtegyenek a 2009/138/EK irányelv 231. cikkének (2) bekezdése szerinti közös határozat meghozataláért, minden érintett felügyeleti hatóság biztosítja, hogy a megállapodáson alapuló folyamat főbb lépéseit és az elérendő eredményeket kellő időben teljesítsék.
   (2)   Az érintett felügyeleti hatóságok a folyamatról való megállapodás során figyelembe veszik mindazon jogi akadályokat és belső folyamatokat, amelyek korlátozhatják őket abban, hogy az előírt időszakon belül hivatalos véleményt alkossanak a kérelemről. Ennek érdekében minden érintett felügyeleti hatóság tájékoztatja a többieket mindazon jogi akadályokról és belső folyamatokról, amelyek az adott felügyeleti hatóság tekintetében fennállhatnak.
   (3)   Az érintett felügyeleti hatóságok a lehető leghamarabb a többi érintett hatóság rendelkezésére bocsátanak minden olyan információt, ami a kérelemre vonatkozó határozat szempontjából releváns lehet.
   (4)   Amennyiben valamely érintett felügyeleti hatóság kérdést vet fel a folyamat kapcsán, különösen, ha valószínűleg nem lehet konszenzussal határozatot hozni, az adott felügyeleti hatóság kifejti ennek okát a többi érintett felügyeleti hatóságnak és jelzi, hogy szándékában áll-e a 2009/138/EK irányelv 231. cikkének (3) bekezdése szerint az EIOPA elé utalni az ügyet. Annak érdekében, hogy megoldást találjanak, a csoportfelügyeleti hatóság minden érintett felügyeleti hatósággal megvitatja az ügyet. A felügyeleti hatóságok meghatározzák a megoldás elérésére rendelkezésre álló időkeretet.
   (5)   Ha a megállapodás szerinti időkereten belül nem sikerül kielégítő megoldást találni és az érintett felügyeleti hatóság úgy dönt, az ügyet az EIOPA elé terjeszti, ezt haladéktalanul meg kell tennie.
   4. cikk
   Határozatra irányuló javaslat
   (1)   Mielőtt javaslatot tennének a határozatra, az érintett felügyeleti hatóságok megerősítik, hogy a kérelem értékelését véglegesítették, és ezen értékelés eredménye képezi a kérelemre vonatkozó határozat alapját.
   (2)   A többi érintett felügyeleti hatóság írásban, az elvégzett értékelés eredményeit összefoglalva nyújtja be a határozatra irányuló javaslathoz való hozzájárulását a csoportfelügyeleti hatóságnak.
   (3)   A csoportfelügyeleti hatóság a többi érintett felügyeleti hatóság (2) bekezdésben említett hozzájárulását felhasználva a határozatra vonatkozó írásos javaslatot fogalmaz meg, amely adott esetben a javasolt határozat feltételeit is tartalmazza. A javaslat tartalmazza a határozat és adott esetben a feltételek indokolását is.
   (4)   A határozatra irányuló javaslat kidolgozásakor a csoportfelügyeleti hatóság adott esetben figyelembe veszi a kérelem értékelése során a többi érintett felügyeleti hatóság által arra vonatkozóan kifejtett álláspontokat, hogy a konszolidált csoportszintű szavatolótőke-szükséglet számításához megfelelő-e a csoportszintű belső modell. Ha releváns, a csoportfelügyeleti hatóság a felügyeleti kollégiumon belüli más felügyeleti hatóságok csoportszintű belső modellre vonatkozó álláspontját is figyelembe veszi.
   (5)   A határozatra vonatkozó javaslatot a csoportfelügyeleti hatóság megküldi az érintett felügyeleti hatóságoknak, valamint adott esetben a felügyeleti kollégium más tagjainak és résztvevőinek.
   (6)   A többi érintett felügyeleti hatóság írásban juttatja el a határozatra vonatkozó javaslattal, valamint adott esetben a javasolt határozat feltételeivel kapcsolatos álláspontját a csoportfelügyeleti hatóságnak. A csoportfelügyeleti hatóság összesíti a kapott álláspontokat és azok szintézisét eljuttatja a többi érintett felügyeleti hatóságnak.
   (7)   A csoportfelügyeleti hatóság legalább egy ülést szervez a többi érintett felügyeleti hatósággal a határozatra irányuló javaslat és a benyújtott álláspontok megvitatására. Ezen ülésekre sor kerülhet tényleges találkozó formájában, vagy valamennyi érintett felügyeleti hatóság egyetértése esetén más módon is. A vita célja, hogy konszenzus alakuljon ki a közös határozatról. Ezt követően minden érintett felügyeleti hatóság megerősíti álláspontját vagy írásban megküldi végső álláspontját és fenntartásait a csoportfelügyeleti hatóságnak.
   5. cikk
   Végső határozat
   (1)   Amennyiben a 2009/138/EK irányelv 231. cikkének (5) bekezdésében rögzítetteknek megfelelően közös határozat született, a csoportfelügyeleti hatóság:

               a)

               dokumentálja a kérelemre és adott esetben a határozat feltételeire vonatkozó végső határozatot;

               b)

               a felügyeleti kollégium minden tagjának és adott esetben a résztvevőknek az érintett felügyeleti hatóságok álláspontjával együtt megküldi a végső határozatot.

         Az első albekezdésben említett esetben az érintett felügyeleti hatóságok képviselői – akik megfelelő hatáskörrel rendelkeznek ahhoz, hogy az adott hatóság nevében kötelezettséget vállaljanak – írásban megerősítik a végső határozatra vonatkozó megállapodást.
   (2)   Amennyiben a 2009/138/EK irányelv 231. cikkének (6) bekezdésében rögzítettek szerint nem született közös határozat, a csoportfelügyeleti hatóság:

               a)

               dokumentálja végső határozatát;

               b)

               dokumentálja a 4. cikk (7) bekezdésében említett álláspontokat és fenntartásokat;

               c)

               bemutatja az érintett illetékes felügyeleti hatóságok álláspontját és fenntartásait és adott esetben azt, miért tért el a csoportfelügyeleti hatóság ezektől a véleményektől, amikor a 2009/138/EK irányelv 231. cikkének (6) bekezdésével összhangban a többi érintett felügyeleti hatóság rendelkezésére bocsátotta a határozatát tartalmazó dokumentumot;

               d)

               az érintett felügyeleti hatóságok álláspontjával és fenntartásaival együtt megküldi a határozatot a felügyeleti kollégium többi tagjának és adott esetben a résztvevőknek.

         6. cikk
   Értesítés a határozatról
   (1)   Ha végső határozat születik, arról a csoportfelügyeleti hatóság haladéktalanul tájékoztatja a kérelmezőt.
   (2)   Amennyiben engedélyezik a csoportszintű belső modell alkalmazását, a csoportfelügyeleti hatóság a határozatba beemeli a következő információkat:

               a)

               a határozat a 2009/138/EK irányelv 231. cikkének (5) bekezdése szerinti közös határozat vagy a csoportfelügyeleti hatóságnak a 2009/138/EK irányelv 231. cikkének (6) bekezdése szerinti határozata;

               b)

               a határozat indokai;

               c)

               azon kapcsolt vállalkozások neve, amelyek a konszolidált csoportszintű szavatolótőke-szükséglet számításához használandó csoportszintű belső modell hatálya alá tartoznak;

               d)

               azon kapcsolt vállalkozások neve, amelyek szavatolótőke-szükségletük számításához használhatják a csoportszintű belső modellt;

               e)

               adott esetben a részleges belső modell hatálya tartozó kockázatok és főbb üzleti egységek;

               f)

               a c) és d) pontban felsorolt szavatolótőke-szükségletek csoportszintű belső modell alapján történő számításának kezdő időpontja;

               g)

               adott esetben a csoportszintű belső modell alkalmazására vonatkozó engedély feltételei és e feltételek oka;

               h)

               adott esetben a biztosítóra vagy viszontbiztosítóra vonatkozó azon követelmény, miszerint a belső modell hatályának kiterjesztésére vonatkozó tervet kell kidolgoznia és benyújtania a terv leírásával és ütemezésével együtt;

               i)

               adott esetben a részleges belső modellnek a szavatolótőke-szükséglet standard formulájába történő integrálására használt, jóváhagyott integrációs módszer.

         (3)   Amennyiben a csoportszintű belső modell alkalmazása elutasításra kerül, a csoportfelügyeleti hatóság a határozatba foglalja a belső modell azon részeinek vagy aspektusainak rövid leírását, amelyek nem teljesítik a csoportszintű belső modell alkalmazására vonatkozó követelményeket, valamint a nem teljesülő követelményekre való pontos hivatkozást. Az értesítésnek azt is tartalmaznia kell, hogy az elutasítás nem jelenti azt, hogy úgy értékelték: más követelmények teljesülnek.
   7. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 19-én.

            a Bizottság részéről

            az elnök

         Jean-Claude JUNCKER

      (1)  HL L 335., 2009.12.17., 1. o.

      (2)  Az Európai Parlament és a Tanács 2010. november 24-i 1094/2010/EU rendelete az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).